Ρόμπιν Τάννεϊ

Η Ρόμπιν Τάννεϊ (Robin Tunney, 19 Ιουνίου 1972) είναι Αμερικανίδα ηθοποιός του θεάτρου, της τηλεόρασης και του κινηματογράφου. Γεννημένη στο Σικάγο του Ιλλινόις στις 19 Ιουνίου 1972, η Τάννεϊ απέκτησε δημοσιότητα πρωταγωνιστώντας στη νεανική ταινία “Οι Μάγισσες” το 1996, ενώ η σημερινή της αναγνωρισιμότητα οφείλεται στη διεθνώς επιτυχημένη τηλεοπτική σειρά “Prison Break”. Το 1997 κέρδισε το Κύπελλο Volpi στο Κινηματογραφικό Φεστιβάλ του Βερολίνου για την ερμηνεία της στην ταινία “Niagara, Niagara” (1997).

 Η Τάννεϊ είναι κόρη ενός πωλητή αυτοκινήτων και μιας μπαργούμαν. Η καταγωγή της είναι ιρλανδική καθώς ο πατέρας της μετανάστευσε από την Ιρλανδία και η μητέρα της είναι Ιρλανδοαμερικανίδα πρώτης γενιάς. Στο θρήσκευμα, η Τάννεϊ είναι ρωμαιοκαθολική. Μεγάλωσε στο Σάουθ Σάιντ του Σικάγο και αποφοίτησε από το Λύκειο Καρλ Σάντμπουργκ το 1990. Κατόπιν σπούδασε υποκριτική στην Ακαδημία Τεχνών του Σικάγου. Σε ηλικία δεκαοχτώ ετών η Τάννεϊ μετακόμισε στο Λος Άντζελες και έκανε περιοδικές εμφανίσεις σε τηλεοπτικές σειρές, όπως οι “Class of '96”, “Law & Order” (Νόμος και τάξη), “Dream On”, και “Life Goes On”. Ο ρόλος που την έφερε στο προσκήνιο ήταν αυτός μιας εφήβου με τάσεις αυτοκτονίας στην ταινία “Empire Records” και λίγο μετά πρωταγωνίστησε ως γκόθικ μάγισσα στην ταινία του 1997 “Οι Μάγισσες”. Η ταινία είχε ιδιαίτερη επιτυχία και ξεκίνησε μια μόδα που περιστρεφόταν γύρω από το νεοπαγανισμό. Το 1997, η Τάννεϊ έπαιξε στην ταινία του συζύγου της, Μπομπ Γκος, με τίτλο “Niagara, Niagara”, ρόλος που της χάρισε το Κύπελλο Volpi στο Κινηματογραφικό Φεστιβάλ του Βερολίνου. Άλλοι γνωστοί της ρόλοι είναι στην ταινία “Το Τέλος του Κόσμου” το 1999 στο πλάι του Άρνολντ Σβαρτσενέγκερ και στην ταινία “Όρια Αντοχής” το 2000, με τον Κρις Ο’ Ντόνελ. Είναι ιδιαίτερα δημοφιλής στο Διαδίκτυο κυρίως για ερωτικές σκηνές της στις ταινίες “Σουπερνόβα” (2000) και “Ερευνώντας το Σεξ” (2001). Μάλιστα το περιοδικό Μαξίμ την κατέταξε στην #81 θέση των 100 πιο σέξι γυναικών της χρονιάς. Πιο πρόσφατα υποδύθηκε ένα υπαρκτό πρόσωπο, την ηθοποιό Λίονορ Λέμον, στην ταινία “Στα Άδυτα του Χόλιγουντ”, όπου τους κύριους ανδρικούς ρόλους κρατούν ο Άντριαν Μπρόντυ και ο Μπεν Άφλεκ. Στην τηλεόραση κατά τη διάρκεια της τηλεοπτικής περιόδου 2005-06 εμφανίστηκε ως Βερόνικα Ντόνοβαν στην σειρά “Prison Break”, ενώ έκανε ένα πέρασμα από το επεισόδιο πιλότο της σειράς “Ιατρικές Υποθέσεις”. Επίσης, πρωταγωνίστησε στην τηλεοπτική σειρά , The Mentalist από το 2008 έως το 2014 στον ρόλο της αστυνομικού Τερέζα Λίσμπον μαζί με τους Σάιμον Μπέκερ , Τιμ Κανγκ , Ογουέιν Γέομαν και Αμάντα Ριγκέτι. Το 1997, η Τάννεϊ νυμφεύθηκε τον παραγωγό και σκηνοθέτη Μπομπ Γκος, και έμειναν μαζί μέχρι το 2002. Το 2007, παντρεύτηκε τον Αυστραλό σκηνοθέτη Άντριου Ντόμινικ. Στο χώρο του κινηματογράφου η Ρόμπιν Τάννεϊ κέρδισε το παρατσούκλι "Rubbin' Tummy" ("που τρίβει την κοιλιά της") εξαιτίας της συνήθειας να τρίβει αφηρημένα το στομάχι της όταν συζητά με το σκηνοθέτη και τους άλλους ηθοποιούς. Βράβευση: Γυναίκας ηθοποιού για την ταινία “Open Window” (2006). Υποψηφιότητα: Α’ Γυναικείας Ερμηνείας για την ταινία “Niagara, Niagara” (1997). Βράβευση: Καλύτερης Μονομαχίας, μαζί με τη Φαιρούζα Μπαλκ, για την ταινία “The Craft” (1996). Βράβευση: Κύπελλο Volpi Καλύτερης Ηθοποιού για την ταινία “Niagara, Niagara” (1997).Για πλήρη κατάλογο βραβείων κάντε κλικ εδώ. Η αγγλόφωνη wikipedia. Η ιστοσελίδα της ηθοποιού στο IMDb. Η Ρόμπιν Τάννεϊ στο IMDb. Η Ρόμπιν Τάννεϊ στο cine.gr.